Jacques Anquetil

Jacques Anquetil (8. tammikuuta 1934 Mont St Aignan, Normandia, Ranska – 18. marraskuuta 1987) oli ranskalainen maantiekilpapyöräilijä, joka voitti ensimmäisenä Ranskan ympäriajon viisi kertaa (vuosina 1957, 1961, 1962, 1963 ja 1964). Hän oli ensimmäinen kaikki suuret ympäriajot (Ranska, Italia ja Espanja) voittanut pyöräilijä. Anquetil saavutti uransa aikana 200 voittoa, joukossa 2 Italian ympäriajon (1960 ja 1964) ja yksi Espanjan ympäriajon (1963) voitto. Anquetil paransi pyöräilyn yhden tunnin ennätystä kahdesti, vuosina 1956 (46,159 km) ja 1967 (47,493). Näistä jälkimmäinen ennätys hylättiin, sillä Anquetil kieltäytyi osallistumasta suorituksen jälkeiseen dopingtestiin. Anquetilin menestys kilpailuissa perustui erityisesti hänen hyviin aika-ajosuorituksiinsa ja hänestä käytettiinkin lempinimeä Monsieur Chrono. Toinen Anquetilin lempinimi oli Maître Jacques eli Mestari Jacques. Vuoden 1961 Ranskan ympäriajossa Anquetil onnistui pitämään johtajan keltaisen paidan hallusaan ensimmäisestä päivästä lähtien koko kilpailun loppuun saakka. Anquetil muistetaan myös kaksinkamppailustaan Raymond Poulidoria vastaan etenkin vuoden 1964 Ranskan ympäriajossa. Jacques Anquetil ei loistavasta kilpailumenestyksestään huolimatta ollut koskaan erityisen suosittu urheilija kotimaassaan Ranskassa. Pyöräilyn ystävät pitivät häntä etäisenä ja kylmänä hahmona. Anquetil itse edisti tällaisen kuvan syntymistä muun muassa kertomalla haastattelussa ainoaksi tavoitteeksensa pyöräilyssä rahan ansaitsemisen. Anquetilia pidettiin erittäin laskelmoivana kilpailijana, joka teki ainoastaan tarvittavan voittaakseen. Hän suhtautui myös myönteisesti suoritusta parantavien lääkkeiden käyttöön. Anquetil lopetti kilpauransa 35-vuotiaana vuonna 1969. Hän kuoli vatsasyöpään vuonna 1987 vain 53-vuotiaana. ==Saavutukset== *Ranskan ympäriajo **1957 voitto kokonaiskilpailussa ja etapeilla 3b, 9, 15b ja 20 **1959 kolmas kokonaiskilpailussa **1961 voitto kokonaiskilpailussa ja etapeilla 1b ja 19 **1962 voitto kokonaiskilpailussa ja etapeilla 8b ja 20 **1963 voitto kokonaiskilpailussa ja etapeilla 6b, 10, 17 ja 19 **1964 voitto kokonaiskilpailussa ja etapeilla 9, 10b, 17 ja 22b *Italian ympäriajo **1959 toinen kokonaiskilpailussa, voitto etapeilla 2 ja 19 **1960 voitto kokonaiskilpailussa ja etapeilla 9b ja 14 **1961 toinen kokonaiskilpailussa, voitto etapilla 9 **1964 voitto kokonaiskilpailussa ja etapilla 5 **1966 kolmas kokonaiskilpailussa **1967 kolmas kokonaiskilpailussa *Espanjan ympäriajo **1962 voitto etapilla 5 **1963 voitto kokonaiskilpailussa ja etapilla 1b *Tour de Romandie **1960 voitto etapilla 4b **1961 voitto etapilla 2b *Dauphiné Libéré **1963 voitto kokonaiskilpailussa ja etapilla 6a **1965 voitto kokonaiskilpailussa ja etapeilla 3, 5 ja 7b *Katalonian ympäriajo **1966 toinen kokonaiskilpailussa, voitto etapilla 6b **1967 voitto kokonaiskilpailussa ja etapilla 7b *Baskimaan ympäriajo **1969 voitto kokonaiskilpailussa *Dunkerquen neljän päivän ajo **1958 (1.), 1959 (1.) *Pariisi-Nizza **1954 voitto etapilla 5 **1957 voitto kokonaiskilpailussa ja etapilla 5a **1958 voitto etapilla 5a **1961 voitto kokonaiskilpailussa ja etapilla 6a **1963 voitto kokonaiskilpailussa ja etapilla 6a **1965 voitto kokonaiskilpailussa ja etapilla 6a **1966 voitto kokonaiskilpailussa ja etapilla 8 **1969 kolmas kokonaiskilpailussa *MM-kilpailut **1954 (5.), 1955 (6.), 1957 (6.), 1959 (9.), 1960 (9.), 1964 (7.), 1966 (2.) *Olympialaiset **1952 pronssia maantieajon joukkuekilpailussa *Liège-Bastogne-Liège **1966 (1.), 1968 (4.) *Lombardian ympäriajo **1966 (4.) *La Flèche Wallonne **1961 (6.) *Gent-Wevelgem **1959 (3.), 1964 (1.) *Grand Prix des Nations **1953 (1.), 1954 (1.), 1955 (1.), 1956 (1.), 1957 (1.), 1958 (1.), 1961 (1.), 1965 (1.), 1966 (1.) *Critérium National de la Route **1961 (1.), 1963 (1.), 1965 (1.), 1967 (1.) *Pyöräilyn tunnin ennätys **1956 46.159 km/h Lähde: procyclingstats.com == Lähteet == == Aiheesta muualla == * Jacques Anquetil – Kapinallinen mestari Velofilo.fr 9.1.2016 * Jacques Anquetil väistää kuoleman – Port d’Envalira 1964 Velofilo.fr 12.7.2016 * Jacques Anquetilin ihmetupla – 1900-luvun kovin urheiluteko! Velofilo.fr 17.12.2016 * RIDER BIOGRAPHIES: Jacques Anquetil cyclinghalloffame.com-sivustolla (arkistolinkki) Luokka:Ranskalaiset maantiepyöräilijät Luokka:Ranskalaiset olympiamitalistit Luokka:Giro-voittajat Luokka:Ranskan ympäriajon voittajat Luokka:Dopingrikkomuksesta tuomitut ranskalaiset Luokka:Seulonnan keskeiset artikkelit Luokka:Dopingrikkomuksesta tuomitut pyöräilijät Luokka:Vuonna 1934 syntyneet Luokka:Vuonna 1987 kuolleet